A NETFLIX SOROZATA
NYOLCADIK RÉSZ A DÖNTÉS
A beszéd könnyűnek tűnik.
Csak kinyitjuk a szánkat, hangok törnek elő belőlünk,
a világ azonnal megért minket, és megtörik az átok.
Ez csak akkor ilyen könnyű, ha értjük, mi történik.
Azt hittem, én tehetek erről. Hogy mindezt elkerülhettem volna.
Azt éreztem belül, legbelül, hogy megérdemeltem.
Így hogy szólalhattam volna fel? Mit mondhattam volna?
De most már hallanak.
Nem tudom, hogy kit hibáztassak, de már tudom, hogy nem magamat kell.
Nem kellett volna.
Úgyis megtudtad volna. Jobb ez így. Akarsz beszélni róla?
Nem, tíz oldal bőven elég volt.
- Kemény napok várnak ránk. - Úristen!
Az elmúlt hetek úgyis békések voltak.
Komolyan mondom.
Nem különösebben rajongok a szenvedésért,
de mostanra megválogattam a barátaimat, közelebb kerültem a lányomhoz,
és rájöttem, hogy hol van a helyem.
Elég szexi, hogy ilyen rendes vagy.
Jobban érzed magad?
Igen.
És mit szól hozzá a benned élő Miren?
Semmit. Felgyújtotta magát.
Nem lehetne titokban tartani, amíg nem lesz biztos a jelöltséged?
Másolatot akarok küldeni a feljelentésről a médiának.
Megértem, ha ez túl sok számodra.
Túl késő lenne lelépnem.
Add a kezed, és taposs bele, Louise!
Menjünk, Thelma!
Friss híreket kaptunk.
Most tájékoztatták szerkesztőségünket, hogy Malen Zubiri,
Bilbao megbízott polgármestere feljelentést tett
a hetekkel ezelőtt napvilágot látott szexvideó rögzítői ellen.
A nő vallomásában két lehetséges elkövető szerepel.
Az egyik César Barretxeguren, a vállalkozói kamara elnökének fia,
akit Mrs. Zubiri a videón látható párjaként azonosított,
a másik pedig egy ismeretlen személy, aki vélhetően a terv kiötlője volt.
Az időzítés egybeesik Gorka Erralde bejelentésével.
- A férfi indul a bilbaói választáson. - Kapcsolja ki!
Jon Aldaola azt vallotta, hogy megbánta a bűneit.
Így nem fog maximálisan kiszabható büntetést kapni.
Jót röhög rajtunk.
Meddig lesz börtönben?
Kettőtől öt évet kaphat.
Ane párja volt, ami súlyosbítja az ítéletet.
Viszont büntetlen előéletű.
Ha nem tér észhez a börtönben, akkor újabb áldozatai lesznek.
Fényképek nélkül is.
És hogyan akarja megakadályozni ezt?
Gondolja át, kivel húz ujjat!
Mi lesz a gyárral?
Csak bírságot kapnak.
Legalább kirúgták a bűnösöket. A költői igazságtétel ritka példája.
Gondolom, látta a híreket. Szeretne beszélgetni?
Nem tudok beszélni a gondjaimról.
Azt hittem, sikerült megpuhítanom magát egy kicsit.
Hát nem tudom.
Mintha egy fát ölelnék.
Hívd a rendőrséget!
Vagy legalább 20 vadember áll a ház előtt.
Az első nap még rosszabb volt.
Hogy van Malen?
Jól.
- Köszönjük! - Gyakran jársz ide.
Mi van a legénylakásoddal?
Nem vagyok agglegény.
Szinte már örülök, ha belegondolok, hogy Malen kire próbált lecserélni.
Szóval én vagyok a kisebbik rossz. Ez is fejlődés.
Hűséges vagy. Ez tiszteletreméltó dolog.
Én elbújtam volna életem végéig.
Nem hinném.
A háromrétegű fémpáncél alatt azért kalapál egy aprócska szív.
Mehetünk.
Szia, Nagyapa!
Tudtál aludni?
Leire, gyere csak!
Jelentéktelennek tűnnek, nem?
Kár aggódni miattuk.
Tudott Césarról?
Ki a felelős a videóért?
Mrs. Zubiri és Peio beszéltek a videóról?
- A neje indul a választáson? - Válaszoljon!
Mr. Vargas!
Hol van Miren?
Üdvözletét küldi.
Azért kértem találkozót, mert tudom,
hogy megszegtem a szavam, ami feldühített titeket.
De jogom volt
feljelentést tenni.
Éltem a jogommal.
Beszéljünk nyíltan! Talán még van idő helyrehozni a dolgokat.
Jelölt szeretnék lenni.
És ti?
Ti mit akartok?
Egy Barretxeguren…
Egy halott Barretxeguren, pont a választás előtt.
Ez nem válasz a kérdésre.
Tudnunk kell, kivel állsz szemben, hogy ki a másik fél.
Valószínűleg egy üzletember, és nem az átlagos típus.
Nem tettem olyasmit, ami miatt most alkalmatlan lennék.
Épp ellenkezőleg.
Erősebb, keményebb és jobb lettem.
Azért nem vagytok biztosak Gorkában,
mert tudjátok, hogy középszerű.
És a párt nem kockáztathat egy ilyen emberrel.
Mondhatnánk, hogy mi is támogattuk a feljelentést.
Igen, az elejétől fogva.
Csak tiszteletben tartottuk, hogy eddig nem akarta nyilvánosságra hozni az ügyet.
Először kidobtok, utána eljátsszátok, hogy ti vagytok a megmentőim.
- Arra vágytál, hogy jól kijöjjünk, nem? - Dehogynem.
De egyszer végre legyetek már őszinték!
Most őszintén, letörölted azt a randizós alkalmazást?
- Most rögtön kérj bocsánatot! - Letörölted?
Tudjátok, mit?
Mind elmehettek a picsába!
Teszem a dolgom a választásig, utána meg jó szórakozást Gorkához!
Üdvözlöm! Jó napot!
- Helló! - Még valamit?
5,5 euró lesz.
A férjemet kirúgták a gyárból. Most biciklis futárként dolgozik.
Persze szerződés nélkül, hiszen 52 éves.
- Most boldog vagy? - Nem.
Nem igazán. És te boldog vagy, hogy engem hibáztathatsz?
Hé!
Te adtál virágot Ane megemlékezésén, ugye?
És akkor?
Mióta ismerted őt?
Úgy nyolc éve. Nem tudom, talán régebb óta.
Kedvelted őt?
Szerintem igen.
Dühös vagy, hogy meghalt.
Csak egy kurva fotó volt, érted?
Nem tudom, mit érdemel a férjed.
De az biztos, hogy nem voltak korrektek Anéval.
Látták, hogy szenved, de folytatták.
Nem helyes, hogy ilyesmi megtörténhet.
Talán ez segít, hogy többé ne forduljon elő.
Vagy nem.
Meg kell próbálnunk.
A legjobbakat kívánom nektek.
Tényleg.
Sajnálom!
A támadás lelki traumát okozott az ügyfelemnek. Szorongást, álmatlanságot…
Napi három adag antidepresszánst szed.
Beismeri, hogy bűnös a vádakban?
Igen.
Megbánta?
Igen.
Az incidens kellően komoly, hogy eljárást indíthassunk.
Tudja, hogy ez mit jelent?
Tárgyalást. Akár el is ítélhetik.
Talán még javítóintézetbe is kerülhet.
- Mit gondol erről? - Nincs véleményem.
Elfogadom a döntésüket.
Bírónő, ha megengedi,
az ügyfelem elképesztően nyitott, hogy jóvátegye a dolgokat.
Azonnal pszichológushoz fordult, hogy megoldják a problémáját.
Itt is van.
Az előzetes szakvélemény,
illetve a kezelési terv.
Kész pszichiáter felügyelete alatt gyógyszert szedni, amennyiben szükséges.
A kora miatt az a legfontosabb, hogy a társadalom értékes tagjává váljon.
Erre nagyszerű esélye van.
Semmit sem segítene, ha felborulna az élete.
Hadd fejlessze önmagát, ahogy ő is szeretné!
Pénzbírságot és kötelező közmunkát szeretnénk büntetésnek kérni.
Súlyos testi sértésről beszélünk.
Köszönjük!
Szia!
Mi a baj?
Az embrió nem maradt életben.
Úgy képzeltem, hogy kislány lesz, aki rád hasonlít.
Mikor próbálkozhatunk újra?
Biztos ezt akarod?
Semmiben sem voltam még ennyire biztos.
Basszus!
A bokám megúszta.
- Rávett a trambulinozásra. - Miért nem mondtál nemet?
A gyerekeknek nem tudok.
Mindig beadom a derekamat. Jobb nekem egyedül.
Azt mondtad, élvezed, hogy önmagad ura vagy, szóval mi a gond?
- Későn jöttem rá erre. - Ugyan!
Mindenre későn jövök rá.
Dühös voltál magadra. Mégis mit tehettél volna Anéért?
- Most már jó példa leszel. - Kinek?
Minden ismerősödnek.
Köztük nekem is.
El akartam kérni a táncos lábú számát, de meggondoltam.
Ne mondj le semmiről!
Ami azt illeti, nekem sem kéne.
Időnként belefér az ilyesmi, nem?
- Ez ellentmondás? - Nem.
Azt tedd, amihez kedved van! Ennyi. Életed végéig.
Ha megadom a számát, elviszed a kígyót?
- Ne már! - Komolyan?
Mihez fogsz kezdeni?
Hogy érted? Elindul, és megnyeri a választást.
- Leire… - Erről neki kell döntenie.
Átgondoltad már?
Visszatérek a joghoz.
De azt nem szeretted.
Legalább nyugodtabb leszek. Az egész család az lesz.
- Ne miattam dönts így! - És ne is miattam.
Ma már a fotósoknak is pózoltam. Így.
Honnan ez a hirtelen érdeklődés a politikai karrierem iránt?
Négy éven át el voltatok veszve. Engem hibáztattatok.
Nem is értem.
Igazad van.
Mindenkinek igaza van.
Mi az?
Ez az utolsó élő dolog itt, ami Anéhoz fűződik.
Te döntesz.
Nem.
Vigyázz rá!
- Jól van. Holnap találkozunk. - Szia!
KIÁLLUNK A MAGÁNÉLET VÉDELME MELLETT
TÜNTETÉS MALEN ZUBIRI TÁMOGATÁSÁÉRT
Mégis mit jelentsen ez, felügyelő?
Mr. Segurola, letartóztatom, amiért intim felvételeket készített,
illetve terjesztett Mrs. Malen Zubiriről!
- Igen? - Andoni Segurola a tettes.
Letartóztattuk.
Még nem vallotta be, de nem tagadja a vádakat.
Hogy derítette ki?
César felesége rájött, hogy a férjének két mobilja van.
Gyanúsnak találta. A mobil el volt rejtve, és csak egy szám volt benne.
- Tegnap hozták be nekem. - Kik?
César felesége, illetve az apja. Ki akarják deríteni, hogy ki verte meg őt.
Lenyomoztam a számot.
A telefonközponti átjátszók Segurola ingatlanjaihoz vezettek el.
Megcsináltuk!
Igen, persze.
Ennyire gyűlöl engem?
Ingatlanügynökségei vannak. Keresztbe akarsz tenni neki.
A hozzá hasonlók közül kevesen foglalkoznak ingatlanokkal.
Nem emlékszem komolyabb összetűzésre. Nem volt személyes ügyünk.
Egy ősellenségre számítottál?
Segurola csak egy gazember, aki gyengének akart feltüntetni.
És bizony sikerült neki.
- Kapsz egy bőrfotelt. Belefáradtam. - Hagyjál már!
Nekem mondod? Már a suliban is utáltam az ilyeneket.
De nem adhatom fel.
Elnézést! Egy perc, és végzünk.
Mégis mit művelsz?
A tanácsadóm ötlete volt.
Nyaggatott, hogy kellene egy polgármesteres kép a választásra.
Polgármesteres? Ahhoz csak egy szívroham kell. Segítünk.
Dolgozni szeretnénk.
Hát persze.
Az utolsó napig tartod a frontot.
Malen!
Sok szerencsét a cégnél!
Vagy bármihez, ami előtted áll.
Hoppá! Nem úgy értettem.
Várj csak!
Nem leszel a helyettesem?
Nem.
A tanácsadód ötlete, ugye?
Milyen okos, nem igaz?
- Mi az? - Ma ünnepelnünk kéne.
Minden egy döntéssel kezdődik.
Rajtunk áll, hogy azt tesszük-e, ami a helyes, vagy azt, amit akarunk.
- Köszönjük! - Köszönjük!
Te azt tetted, amit akartál.
Nem fogod kitalálni, kiket láttam egy franciaországi bárban a hétvégén.
Nem volt szánalmas húzás, nem lehetett az.
Okkal cselekedtél.
- Komolyan? - Aha.
„Ki nevezte ki ezt a nőt?”
Úgyis haszontalan lennék. Mérgező. A vállalkozásaidnak és a városnak is.
A te felelősséged, hogy elintézz. Mások csak dumálnak, nem elég tökösek.
Te viszont az vagy.
Biztos, hogy lefekszenek.
Ha elégszer elismételed, a maradék kételyed is elszáll.
Nincs más választásod, meg kell tenned.
- És meg is teszed. - Az én ötletem volt.
De nem én tettem.
Ki videózott?
Egy operatőr, aki César produkciós irodájában dolgozott.
Mennyi lesz a bírság? Essünk túl rajta!
Büszke a tetteire.
Nem, de nem is szégyellem.
A kefélés a legkevesebb.
A lényeg, hogy Zubiri megbízhatatlan, és ezt már mindenki tudja.
Kötelessége volt figyelmeztetni a szavazókat.
Az ő kezében van a város jövője, és borzasztó kényes időket élünk.
Véletlen, hogy a tervei fenyegetést jelentenek a vállalkozásaira?
Nem. Én jólétet és munkahelyeket teremtek. Ha szárnyamat szegi, azzal a népnek árt.
Miért nem adott inkább nyilvános interjút a fenntartásairól?
Ládára állva is kiabálhatott volna, mint Krisztus hívei.
- Elhallgattattak volna. - Magát?
Ez az új inkvizíció. A hozzám hasonlókat szisztematikusan félreértik.
Fehér férfi vagyok, aki szereti, aki imádja a nőket.
Egy igazi kitaszított.
A mélyreható beszédek hatástalanok.
Az emberek fáradtak. Egyszerű gondolatokra vágynak.
Számomra egyvalami sugárzik a videóból.
A maga gátlástalansága.
- César nemet mondhatott volna. - Valóban.
De kihasználta az anyagi gondjait. Miért egy Barretxegurent választott?
Malen szemelte ki őt.
Szerintem élvezte, hogy megalázhatta egy riválisa fiát.
Ezért verette meg?
Miről beszél?
César baleseti sérülései nem rejtették el a támadás nyomait.
A baleset előtt is készült neurológiai vizsgálat,
ami világossá tette a sérülései okát és súlyosságát.
Ezek a sérülések vezettek a halálos kimenetelű autóbalesethez.
Nem értem, miről beszél.
Elmagyarázom.
Legalább két bűncselekménnyel vádoljuk. Nem bírság, hanem börtön vár magára.
Alig várta, hogy megnevezhesse a támadókat.
Két igazi gyöngyszem, vaskos bűnügyi aktákkal.
A biztonsági cégénél dolgoztak évek óta.
Azt mondta, tárgyalni küldte őket, de elfajulhattak a dolgok.
- És hisz neki? - Nem igazán.
De nem tudom, hogyan bizonyíthatnám rá.
Ami magát és a videót illeti, kétségtelenül ő a bűnös.
Césarral együtt.
Remek munkát végzett.
Sajnálom, hogy megnehezítettem a dolgát!
Szeretném, ha tudná, hogy mindvégig megértettem magát.
Nem indulok a választáson.
Miért?
Hosszú történet.
Csalódott bennem?
Dühít, hogy Segurola terve bevált.
Csak ennyi.
KIÁLLUNK A MAGÁNÉLET VÉDELME MELLETT
SZABADON AKAROK HAZAMENNI
TÜNTETÉS
IGAZSÁGOT NEKI
NEM ADJUK FEL, AMÍG SZABADOK NEM LESZÜNK!
- Remek! Akkor kedden 10:00-kor. - Luz!
- Köszönöm, hogy megemlékeztek Anéról! - Bego! Malen sokat mesélt magáról.
- Jó napot, Bego! Hogy van? - Alicia!
Kicsit érzékenyen mindezek után.
Nem tudom, ismeri-e Aliciát. Ő egy zseniális felügyelő.
Igen, ismerjük egymást.
Az elmúlt években túl sokszor találkoztunk.
Luz nagyszerű bűntárs. Feljelentésre bátorítja az áldozatokat.
Gyakorlatilag kézen fogva vezeti őket.
Bemutatom Maríát.
- Szép napot! - Üdv!
- Van valamilyen szervezetük? - Igen.
És hogy megy ez? Hogyan működnek?
Csatlakozni szeretne?
Láttam magát a gyárnál.
Felismerem a született aktivistákat.
Őszintén, én…
- Félek, hogy beleragadok ebbe. - Mibe? A gyászba?
Ezek külön dolgok. A maga helyzetében sokaknak eszükbe sem jutna ilyesmi.
De nemcsak a húgára gondol, hanem másokra is, nem igaz?
Gondolja meg!
2010 ÉS 2011 KÖZÖTTI ÜGYEK
Talán most még akár meg is szereted majd.
A jogot.
Talán.
Mindjárt kész a vacsora.
Köszi!
Tudod, miért léptem le, amikor felbukkant a videó?
Mert muszáj volt.
Gyűlölnöm kellett téged.
El kellett mennem.
Berúgtam a srácokkal,
lefeküdtem valami ismeretlennel…
Ahogy az a megalázott férfiaknál szokás.
Pedig igazából arra vágytam, hogy itt maradjak,
amíg helyrejönnek a dolgok.
Veled.
És Leirével.
Hogy otthon, együtt vészeljük át a dühöt.
Fel akartam nőni a feladathoz.
- Mindannyiunknak nehéz időszak volt. - De ennyi volt.
Nincs többé az, hogy… Leszarom, hogy mit várnak el tőlem.
Sosem leszek jó üzletember, Malen.
Sem politikus.
Az az egyetlen célom, hogy kényelmesen éljek.
És hogy énekelj.
És gondotok viseljem.
Ez elég neked?
Nem akárkivel jöttél össze, nem igaz?
César? Ő az egyetlen Barretxeguren, aki csak a pénz elvesztéséhez értett.
Hasonlíthatott rám.
Szerethetett felnézni rád.
Jó estét, Lorea!
Nem tudom, emlékszik-e rám. Malen Zubiri vagyok.
Hogy van?
Mit akar?
Bocsánatot kérni.
Csak a munkámat végeztem, de… Mondhattam volna nemet.
Azt kellett volna tennem.
Most viszont segíteni szeretnék.
Nem tudom, hogy tudja-e, de a támadója bűntette nem évült még el.
A támadóm?
Már nem Mr. Arandának hívja őt?
Nem.
Etikai okokból nem képviselhetem, mivel az alperes ügyvédje voltam, de…
De van egy megbízható ismerősöm, aki segíthetne fellebbezni.
Nem akarom.
Talán nem fogalmaztam érthetően.
Ezúttal biztosan nyerne. Biztos vagyok benne.
Magát nyilvánvalóan zaklatta az a férfi. Visszaélt a pozíciójával.
De elfogadtam a pénzt.
Nem hagytunk más választást.
Hazudtunk.
Magát hibáztattuk.
Megfenyegettük.
És bevált.
Igazság nélkül nincs megnyugvás.
Jaj, tényleg?
Hallottam, mi történt magával. Nagyon sajnálom!
Könnyítsen máshogy a lelkiismeretén! És köszönöm a kávét!
Nem kellett volna eljönnöd.
Nagyi látni akart, nem igaz?
Ő mindig látni akar téged.
A piráják is a húsunkra vágynak, mégsem ugrunk be közéjük.
A pszichológusom szerint gyakorolnom kell a dühkezelést.
De a nagyid az utolsó pálya, ne tedd ezt magaddal!
Nézd csak meg Nagypapát!
Nagyi mellett valódi jedi lett belőle.
Jedi? Már nem papucsnak hívod?
Csak a mogorva emberek mondanak ilyet.
Hát itt van! A gyönyörű kisunokám! Jaj, édesem!
Hogy vagy?
- Jól vagy. Látom. - Csodásan.
- Jól néz ki, nem igaz, fiam? - De.
Hallottam, a nagyapád segített. Nagyszerű!
- Add át neki, hogy megbocsátok! - Miért?
Nem hívta meg őket a professzoravatására.
Van egy új bár két utcányira. Menjünk!
A nagyszüleid házában lévő könyvek
láthatóan nem érdeklik Juan Marit, de mégis mit tehetnénk?
Nem haragudhatok rá örökké.
Nem, csak 20 éven át.
Neked sem ártana néha neheztelni kicsit.
Mihez kezdesz a lakással?
Tessék, köszönd meg a barátnődnek!
Jól meggondoltad? Még nem végeztünk.
- Még több nőt keresel neki? - Halkabban!
Minden okés?
Persze.
Igen?
Kedves Malen, először is nagyon sajnáljuk a múltkori viselkedésünket.
Micsoda?
Tudod, a bizalom…
A bizalmas hangnem néha félreértésekhez vezethet.
Hálásak vagyunk az elmúlt négy évért. Szeretnénk, ha ezt tudnád.
Tudod, borzasztó értékes vagy számunkra.
Hát persze.
Igazad volt a kapcsolatunkról. Muszáj javulnia. És így is lesz.
Kezdésképp,
nem hozzuk fel többet a videós incidenst.
Incidenst?
A bűncselekményt, aminek áldozata voltál. Maximálisan támogatunk.
- Akárki is legyen a tettes. - Mi a franc folyik itt?
Azt szeretnénk, ha átgondolnád a dolgokat, és a jelöltünk lennél.
Maximálisan támogatni fogunk.
És Gorka?
Igazad volt. Nem vagytok egy szinten.
Figyelj, Iñaki, sokat számítana, ha egyszer végre őszinték lennétek.
Gorka visszalépett.
Két napotok van a jelölt bejelentéséig, így nincs idő valaki ismertet találni.
Nem adjuk fel, amíg meg nem győzünk.
Most nem tudok beszélni.
Visszaléptetted Gorkát a szennyesével, nem igaz?
Nem.
Szerinted eltitkolnék egy ilyen húzást? Imádom bezsebelni a dicsőséget!
Gyűjtöm a plecsniket.
Hugo volt?
A kölyök végre felnőtt.
- Szép munka volt! - Vagy csak megromlott.
Ha a párt küldött, hogy meggyőzz…
Kirúgnának, ha tudnák, mit fogok mondani.
Úgy körülbelül…
Húsz évvel ezelőtt zaklatott a vezetőség egyik tagja.
Viccnek indult, üldöztetés lett belőle,
majd fenyegetésekkel, tettlegességgel végződött.
Csak az akkori kollégák tudnak róla. Az ügyet…
Diszkréten elintéztük.
Nem tettél feljelentést?
Akkoriban, ha az ember felszólalt, tönkretette a karrierét és az életét.
A zaklatók lettek az áldozatok,
te meg a ribanc, aki elbaszta az életüket.
Mehettem volna pszichiáterhez, meg munkát keresni.
Köszönöm, ebből nem kértem.
Meggyőztem magam, hogy én akartam ezt, hogy éjszaka tudjak aludni.
Áldozatnak lenni
gyengeségnek hangzik.
Önsajnálatnak.
Én nem ilyen voltam.
Mindig tudtam, hogy kétszer keményebben kell dolgoznom.
Szóval megvolt a kihívás.
A tapasztalataim alapján segítettelek.
De még most is fáj.
Mi lett a tettessel?
Dicsérettel elbocsátották.
A párt nem érdemel meg téged.
De a város igen.
Megdolgoztál a csúcsért.
Nem vagyok tökéletes.
De tisztában vagy vele.
Bárcsak élhetnék A tenger mélyén
A hold fénye alatt táncolnék
A hold fénye alatt
Bárcsak élhetnék
A part homokszemcséi között
Bárcsak élhetnék
Az ég messzeségében A csillagok határán
Bárcsak élhetnék
A titkaid között A lelked mélyén
Bárcsak élhetnék…
Jó reggelt!
Ha dedósként viselkedtek, az a ti bajotok.
Szia, Alfredo! Hát végre visszatértél!
- Min dolgoztok? - Tessék!
Minden egy döntéssel kezdődik.
ELADÓ
Hogy azzal törődünk, ami megmaradt.
Hogy továbblépünk.
Egy döntéssel, amivel jobbá tehetjük a világot,
mint előttünk volt.
Akkor is, ha a bennünk rejtőzködő szégyen megmarad.
Még ha nem is tudunk teljesen megváltozni.
A döntéssel, hogy levesszük az álarcot.
Hogy tisztességesen bánunk magunkkal.
Hogy küzdünk.
Így a világ kicsit jobbá válhat, és vele együtt mi is.
Még akkor is, ha a sebek megmaradnak.
A döntéssel, hogy a jövőt választjuk.
Még akkor is, ha az csak álomnak tűnik.
Fájdalmas a gyógyulás.
Először is tudnod kell, hogy ez nem a te hibád.
Gyakrabban megtörténik, mint hinnéd, és ez bűn.
Itt biztonságban vagy.
Meséld el, mi történt!
Malen, szabad egy fényképet?
Nézzen ide!
Szabad egy képet?
Malen, forduljon ide, kérem!
Kérem, Malen!
Malen!
- Nézzen ide, kérem! - Csak egy pillanatra!
MALEN ZUBIRI – ELŐRE
Köszönjük! A párt vezetősége is eljött.
Mi a baj?
Jó kép lett.
Hát nem tudom.
Tökéletes lett.
A feliratot fordította: Gorcsa Norbert